Şadîye Manapa ke 30 serrî zîndananê dewleta tirke de ameye esîrgirewtene, roja tehlîye reyna ameye destbendkerdene û ameye tepiştene.
Şadîye Manap 1ê kanûne de Zîndanê Qefilnayeyî yê Cinîyan ê Gebze ra ameye tehlîyekerdene.  La hema zîndanî ra nêvejîyayebî ke reyna ameye destbenderdene. Menap rîyê dosyaya ke derheqê ci de serra 2020î de ameya akerdene de 4 rojî nezarat de mend. Şadîye Manap 5 kanûne de sewqê Edlîyeya Kocaelî bîye. Manapa ke vejîyaye Dadgerîya Sulh Ceza bi îdîaya “endamîya rêxistene” ameye tepiştene û şawîyaye Zîndanê Kandira.
